Държавен вестник, бр. 85, 2025 г., стр. 31

БРОЙ  85	
Д Ъ Р Ж А В Е Н  В Е С Т Н И К 	
СТР.  31   
други инструменти за подготовка на криостат­
ните срези, пластмасови или дървени кутии 
за съхранение на криостатни срези, шкафове 
за съхранение на лабораторни материали и 
реактиви, библиотечен шкаф за документи, 
латексови ръкавици, терморъкавици за работа 
със замразяващия микротом, предпазни очила 
за работа с биологични материали, ваничка 
с дезинфекционен разтвор за дезинфекция 
на резци, барабани за водна стерилизация, 
метални кутии или контейнери за изхвърляне 
на използвани игли и други режещи заразни 
материали, мивка с течаща топла и студена 
вода, журнал за регистриране на проведените 
манипулации, добро естествено и изкуствено 
осветление, лабораторни реактиви и консума­
тиви, лабораторна стъклария – десетмилилит­
рови стъклени шишета, стъклени епруветки, 
стативи за епруветки, пластмасови крио­
епруветки със запушалка, петрита, бехерови 
чаши, колби, мерителни цилиндри, стъклени 
и автоматични пипети с различен калибър, 
предметни и покривни стъкла, консумати­
ви – филтърна хартия, марля, памук, спирт, 
дестилирана вода, дезинфектанти, минимум 
6 електрически контакта, електрически раз­
клонители, телефон, компютър.
4.3.1.3.3. Затъмнено помещение (тъмен 
бокс) – служи за отчитане на препаратите 
за ДИФ, ИИФ и КИИФ под флуоресцентен 
микроскоп.
4.3.1.3.3.1. Затъмненото помещение (тъмен 
бокс) трябва да бъде оборудвано по следния 
начин: плот с монтиран микроскоп с приставка 
за флуоресцентна микроскопия, фотоприс­
тавка, стол, работни журнали за вписване на 
резултатите, журнал за фотодокументация, 
шкаф за съхранение на диапозитиви и друга 
фотодокументация, инструменти и консума­
тиви за поддръжка на микроскопа.
4.3.2. Разкрито звено (специализирано 
диагностично отделение или лаборатория по 
дерматохистопатология и имунохистохимия), 
осъществяващо дейност по дерматохистопа­
тология и имунохистохимия към отделение/
клиника по „Кожни и венерически болести“ 
от трето ниво на компетентност, или сключен 
договор с лечебно заведение, притежаващо 
лаборатория/отделение/клиника, осъществя­
ващи тези дейности. 
4.3.2.1. В такова звено работи лекар с приз­
ната специалност по „Кожни и венерически 
болести“ или лекар с призната специалист по 
„Обща и клинична патология“, като и за двете 
специалности е задължителна и допълнител­
на квалификация по дерматохистопатология 
и имунохистохимия (с продължителност на 
обучението не по-малко от 6 месеца), доказана 
със съответния сертификат в областта на дер­
матохистопатологията и имунохистохимията 
и лаборант. 
4.3.2.2. Обект на изследване са всички въз­
палителни заболявания на кожата и кожните 
придатъци, доброкачествени и злокачествени 
тумори на кожата и на кожните придатъци 
(вкл. базоцелуларен и спиноцелуларен карци­
ном, злокачествен меланом, кожни лимфоми). 
Изследваният материал може да бъде цитоло­
гичен, шейв биопсия, пънч биопсия, инцизи­
онна биопсия или ексцизия на кожни лезии. 
4.3.2.3. Звеното по дерматохистопатология 
и имунохистохимия се състои от приемен 
кабинет, основно помещение за лабораторна 
дейност и зала за микроскопско изследване.
4.3.2.3.1. Кабинетът се използва за кли­
нична консултация на болните с дерматоло­
гични заболявания, в това число анамнеза, 
дерматологичен преглед, преценка на необ­
ходимостта от провеждане на цитологично 
изследване, биопсично (хистологично) и/или 
имунохистохимично изследване, попълване на 
съответните фишове за хистологично и/или 
имунохистохимично изследване и лабораторни 
журнали; кабинетът може да бъде отделен от 
основното лабораторно помещение или да 
се обособи като функционална част от него.
4.3.2.3.2. Основно помещение за лаборатор­
на дейност – използва се за всички манипула­
ции по подготовка на биопсичните материали 
от кожа, подкожие, мускули, лимфни възли, 
включително приготвяне на криостатни срези, 
подготовка на субстратите за хистопатологич­
но (ХИ) и имунохистохимично изследване 
(ИХИ), работа и съхранение, подготовка на 
работните концентрации за имунохистохимич­
но изследване (ИХИ), накапване, инкубация, 
измиване и монтиране на препаратите за 
ХИ, ИХИ, водене на документация. Звеното 
по дерматохистопатология и имунохисто­
химия трябва да е с възможности за бърза 
проточно-отточна вентилация, добро общо 
и локално (на работните места) осветление, 
противопожарна защита с приемно помеще­
ние за биопсични и хирургични материали, 
лабораторна стъклария, реактиви, лабораторно 
обзавеждане.
4.3.2.3.3. Зала за микроскопско изследва­
не – служи за отчитане на хистологичните 
и имунохистохимичните препарати чрез из­
ползването на светлинен микроскоп; хистоте­
ка – състои се от шкафове за дългогодишно 
съхраняване на парафинови блокчета и пре­
паратите на стъкло.
4.3.3. Разкрито звено по дерматоалерго­
логия в клиника/отделение от трето ниво 
на компетентност или се сключва договор с 
лечебно заведение, разполагащо със структура, 
осъществяваща такава дейност; 
4.3.3.1. В звеното по дерматоалергология 
работи лекар с допълнителна квалификация 
по дерматоалергология и лаборант.